CELEX: 62018TB0419
Language: sl
Date: 2018-10-25 00:00:00
Title: Zadeva T-419/18 R: Sklep predsednika Splošnega sodišča z dne 25. oktobra 2018 – Crédit agricole in Crédit agricole Corporate and Investment Bank/Komisija (Začasna odredba – Konkurenca – Euro Interbank Offered Rates (Euribor) – Euro Interest Rate Derivatives (EIRD) – Zavrnitev zahteve za zaupno obravnavanje nekaterih informacij v sklepu o ugotovitvi kršitve člena 101 PDEU – Načelo domneve nedolžnosti – Predlog za izdajo začasnih odredb – Neobstoj fumus boni juris)

4.2.2019   
            
            
               SL
            
            
               Uradni list Evropske unije
            
            
               C 44/73
            
         
      Sklep predsednika Splošnega sodišča z dne 25. oktobra 2018 – Crédit agricole in Crédit agricole Corporate and Investment Bank/Komisija
      (Zadeva T-419/18 R)
      ((Začasna odredba - Konkurenca - Euro Interbank Offered Rates (Euribor) - Euro Interest Rate Derivatives (EIRD) - Zavrnitev zahteve za zaupno obravnavanje nekaterih informacij v sklepu o ugotovitvi kršitve člena 101 PDEU - Načelo domneve nedolžnosti - Predlog za izdajo začasnih odredb - Neobstoj fumus boni juris))
      (2019/C 44/96)
      Jezik postopka: francoščina
      
         Stranke
      
      
         Tožeči stranki: Crédit agricole (Montrouge, Francija), Crédit agricole Corporate and Investment Bank (Montrouge) (zastopniki: J.-P. Tran Thiet, J. Jourdan, J.-J. Lemonnier, odvetniki, in M. Powell, solicitor)
      
         Tožena stranka: Evropska komisija (zastopniki: B. Mongin, M. Farley in F. van Schaik, agenti)
      
         Predmet
      
      Predlog na podlagi členov 278 in 279 PDEU na eni strani za odlog izvršitve Sklepa Komisije C(2018) 2743 final z dne 27. aprila 2018 v zvezi z očitki glede razkritja informacij z njihovo objavo, ki sta jih podali banki Crédit agricole in Crédit agricole Corporate and Investment Bank v skladu s členom 8 Sklepa predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (2011/695/EU) (zadeva AT.39914 – Evrski obrestni izvedeni finančni instrumenti (EIRD)), in na drugi strani, naj se Komisiji odredi, naj ne objavi različice svojega Sklepa C(2016) 8530 final z dne 7. decembra 2016 v zvezi s postopkom na podlagi člena 101 PDEU in člena 53 Sporazuma o Evropskem gospodarskem prostoru (zadeva AT.39914 – Evrski obrestni izvedeni finančni instrumenti (EIRD)), ki vsebuje domnevno zaupne elemente.
      
         Izrek
      
      
                  1.
               
               
                  Predlog za izdajo začasne odredbe se zavrne.
               
            
                  2.
               
               
                  Odločitev o stroških se pridrži.